laion/Wikipedia-Exotic huggingface dataset:
জ্বালা গুট্টা

জ্বালা গুট্টা (জন্ম ৭ সেপ্টেম্বর ১৯৮৩) একজন বাঁহাতি ভারতীয় ব্যাডমিন্টন খেলোয়াড়। তার জন্মস্থান ওয়ার্ধা। জ্বালা গুট্টা খুব কম বয়স থেকে ব্যাডমিন্টন খেলা শুরু করেন। তার বাবা ভারতীয় এবং মা চীনা। তিনি ভারতের সবচেয়ে সফল পারদর্শী দ্বৈত খেলোয়াড় এবং ১৯৯০ এর দশকের শেষের দিক থেকে ২০১৭সাল অবধি আন্তর্জাতিক আবর্তে দেশের প্রতিনিধিত্ব করেছেন। তিনি ১৪ বার জাতীয় ব্যাডমিন্টন প্রতিযোগিতা জিতেছেন। ২০০০ সাল থেকে উনি ভারতের হয়ে আন্তর্জাতিক প্রতিযোগিতায় অংশগ্রহণ করছেন।তার কর্মজীবনের প্রারম্ভে শ্রুতি কুরিয়েনের সাথে খেলেছেন, কিন্তু অশ্বিনী পনন্পা' জুটির সাথে আরও বেশি আন্তর্জাতিক সাফল্য পান। অশ্বিনী পোনাপ্পার সাথে জুটি বেঁধে খেলে উনি ২০১৫ সালে বিশ্বের প্রথম ১০টি জুটির মধ্যে উঠে আসেন। গুট্টা, পোনাপ্পার সঙ্গে মহিলা জুটিতে এবং ভি ডিজুর সাথে মিশ্র জুটিতে লন্ডনে অলিম্পিকে দুটি ইভেন্টের জন্য যোগ্যতা অর্জনকারী প্রথম ভারতীয় ব্যাডমিন্টন খেলোয়াড়। গুট্টা তার দক্ষ বাম হাতি স্ট্রোক-খেলার জন্য পরিচিত এবং একটি ফোরহ্যান্ড সার্ভিস ব্যবহার করা খুব কমসংখ্যক ডাবলস খেলোয়াড়দের মধ্যে একজন। লন্ডনে ২০১১ বিডব্লিউএফ ওয়ার্ল্ড চ্যাম্পিয়নশিপে অসংখ্য পদকসহ ব্রোঞ্জ মেডেল ভারতীয় ব্যাডমিন্টনের জন্য জিতেছেন এবং ২০১০ ও ২০১৪ সালে কমনওয়েলথ গেমসে স্বর্ণ ও রৌপ্য পদক পেয়েছে মহিলা দ্বৈত ইভেন্টে, যা এই শৃঙ্খলায় দেশের জন্য প্রথম। অন্যান্য কৃতিত্বের মধ্যে নতুন দিল্লিতে ২০১৪ থমাস ও উবার কাপে ঐতিহাসিক ব্রোঞ্জ পদক প্রাপ্তি, একই বছরে ব্যাডমিন্টন এশীয় চ্যাম্পিয়নশিপের ব্রোঞ্জ পদক এবং অনেক বড় আন্তর্জাতিক ইভেন্টের সেমি ফাইনাল এবং ফাইনালে উপস্থিতি বিশেষ করে ২০০৯ বিডব্লিউএফ সুপার সিরিজের মাস্টার্স ফাইনাল, পাশাপাশি ভি ডিজুর সঙ্গে দেশের জন্য যে কোন শৃঙ্খলার মধ্যে প্রথম। "Jwala Gutta"। BWF। সংগ্রহের তারিখ ২৯ ফেব্রুয়ারি ২০১৬।
অমিতাভ ভট্টাচার্য

অমিতাভ ভট্টাচার্য একজন ভারতীয় গীতিকার ও নেপথ্য কন্ঠশিল্পী। তিনি উত্তর প্রদেশে জন্মগ্রহণ করলেও তার পরিবার কিন্তু বাঙালি জাতিসত্তার অধিকারী। অমিতাভ হিন্দি চলচ্চিত্রে কাজ করেন। তিনি দেব.ডি (২০০৯) চলচ্চিত্রে কাজ করে খ্যাতি অর্জন করেন। চলচ্চিত্রটির "ইমোশনাল অত্যাচার" নামক গানটি মুক্তি লাভ করার সাথে সাথে দর্শকপ্রিয়তা লাভ করে। তখন থেকেই তিনি বলিউডের বিভিন্ন ধরনের চলচ্চিত্রের জন্য গান লিখে যাচ্ছেন এবং নিজে কিছু গান গেয়েছেনও। অমিতাভ আই এম (২০১০) চলচ্চিত্রের "আগার জিন্দগি" গানের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। তিনি অ্যায় দিল হ্যায় মুশকিল (২০১৬)-এর "চন্না মেরেয়া", জগ্গা জাসুস (২০১৭)-এর "উল্লু কা পট্টা", ব্রহ্মাস্ত্র: পার্ট ওয়ান – শিবা (২০২২)-এর "কেসরিয়া", ও জরা হটকে জরা বচকে (২০২৩)-এর "তেরে বাস্তে" গানের জন্য চারবার শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। এছাড়া তিনি চারটি আইফা পুরস্কার, দুটি জি সিনে পুরস্কার ও দুটি স্ক্রিন পুরস্কার অর্জন করেন। "For eight years, I was a nobody: Amitabh Bhattacharya – The Times of India"। ২০১৩-০৭-০২ তারিখে মূল থেকে আর্কাইভ করা। সংগ্রহের তারিখ ২০১৭-০৪-০৪।  "Tu Chahiye lyrics"। Express। ২৮ জুন ২০১৫ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।  Ali (২০২৩-০৭-০৭)। "Namo Namo Lyrics by Amit Trivedi"। Bangla Lyric Zone (ইংরেজি ভাষায়)। সংগ্রহের তারিখ ২০২৩-০৭-১৫।  ইন্টারনেট মুভি ডেটাবেজে অমিতাভ ভট্টাচার্য (ইংরেজি) {{বলিউড হাঙ্গামা ব্যক্তি}} টেমপ্লেট আইডি নেই এবং উইকিউপাত্তে তা অনুপস্থিত।
বার্ণপুর বিমানবন্দর

বার্ণপুর বিমানবন্দর হল পশ্চিমবঙ্গের আসানসোল মহানগরীর বার্ণপুর অঞ্চলে অবস্থিত একটি বেসরকারি বিমানবন্দর।এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ।এই বিমানবন্দরের মালিকানা রয়েছে ইস্কো ইস্পাত (বার্নপুর ইস্পাত কারখানা) কারখানার কাছে।এই বিমানবন্দর প্রধানত এই ইস্পাত কারখানার জন্যই ব্যবহৃত হয়।তবে বর্তমান কেন্দ্র সরকারের আঞ্চলিক বিমান পরিবহনের ঘোষণায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত বিমান পথে। এই বিমানবন্দর থেকে কলকাতা বিমানবন্দরে বিমান পরিচালনার কথা বলা হয়েছে।এই পথে উড়ান পরিচালনা করবে ডেকান এয়ার ১৮ আসনের বিমানের দ্বারা। বিমানবন্দরের রানওয়ে ১,২২০ মিটার (৪,০০০ ফু) দীর্ঘ ও ২৩ মিটার চওড়া।বিমানবন্দরটিতে কোনো টার্মিনাল বা প্রান্তীক নেই।নেই কোনো এটিসি কন্টোল ভবন। বিমানবন্দরটি মোট ৬৩ একর জমিতে গড়ে উঠেছে। ভারত সরকার-এর রিজনাল কানেক্টিভিটি স্কিম-এর অন্তর্গত হয়েছে এই বিমানবন্দর।ফলে বিমানবন্দরটির পরিকাঠামো গড়বে ভারতের বিমান মন্ত্রণালয়।প্রথমে ₹ ৫কোটি টাকা খরচ হবে।পরে মোট ₹ ১০০কোটি খরচ ধরা হয়েছে বিমানবন্দরটির নতুন এটিসি ভবন, টার্মিনাল, রাস্তা প্রভৃতি নির্মানে। কুশোক বকুল কম্পোচি বিমানবন্দর সোনারী বিমানবন্দর "5 Airlines Link 70 Airports Via 128 Routes; Fares Under Rs 2.5K"। [স্থায়ীভাবে অকার্যকর সংযোগ] [অন্ডাল ধুকছে,তবে বিমানবন্দর বার্নপুরে অন্ডাল ধুকছে,তবে বিমানবন্দর বার্নপুরে] |ইউআরএল= এর মান পরীক্ষা করুন (সাহায্য)।  |শিরোনাম= অনুপস্থিত বা খালি (সাহায্য) "বার্নপুরে ফের উড়ান মার্চে"। আনন্দবাজার প্রত্রিকা। ২৪ জানুয়ারি ২০১৮। সংগ্রহের তারিখ ২৪ জানুয়ারি ২০১৮।  "Centre's nod opens up 6 new routes on Bengal flight map"।  "Regional connectivity gets wings; five airlines get to fly 128 routes"।
শেখ আব্দুর রহিম

শেখ আব্দুর রহিম (১৮৫৯-১৯৩১) (আবদুর রহিম মুনশী নামেও পরিচিত) ছিলেন একজন বাঙালি লেখক ও সাংবাদিক। তিনি ১৯ শতকের শেষের দিকে প্রকাশিত মিহির ও সুধাকর এবং মুসলিম হিতৈষী পত্রিকার সম্পাদক ছিলেন। শেখ আব্দুর রহিম বাংলার মুসলমান সমাজের উন্নয়নের জন্য কাজ করতেন। তার লেখালেখির বিষয় ছিল মুসলিম ইতিহাস ও সংস্কৃতি। তার সাহিত্যকর্ম স্কুল লেভেল থেকে মাধ্যমিক, উচ্চমাধ্যমিক ও গ্রাজুয়েশন লেভেলের বাংলা সাহিত্যের পাঠ্যপুস্তকে পড়া হয়। হজরত মুহাম্মদের জীবন চরিত ও ধর্মনীতি (আবিষ্কার প্রকাশনী হতে প্রকাশিতব্য) ইসলাম ইতিবৃত্ত ইসলাম নীতি-১ ইসলাম নীতি-২ কুরআন ও হাদিসের উপদেশাবলি নামাযতত্ত্ব বা নামায বিষয়ক যুক্তিমালা হজ্জবিধি রোজাতত্ত্ব  খুতবা ইসলামের তত্ত্ব ড. খালেদ মাসুকে রাসুল কর্তৃক লিখিত শেখ আব্দুর রহিম এর জীবনী ইসলামিক ফাউন্ডেশন হতে প্রকাশিত হয়। বাংলা একাডেমি চরিতাভিধান, ৩য় সংস্করণ, জুন ২০১১ "রহিম, শেখ আবদুর - বাংলাপিডিয়া"। bn.banglapedia.org। সংগ্রহের তারিখ ২০২১-০৪-৩০।  Golpo Songroho (Collected Stories), the national textbook of B.A. (pass and subsidiary) course of Bangladesh, published by University of Dhaka in 1979 (reprint in 1986). Bangla Sahitya (Bengali Literature), the national textbook of intermediate (college) level of Bangladesh published in 1996 by all educational boards.
লায়ন-টেল ম্যাকাক

লায়ন-টেল ম্যাকাক (Macaca silenus) হল প্রাচীন বিশ্বের একটি বানর প্রজাতি। এরা দক্ষিণ ভারতের পশ্চিমঘাট পর্বতমালার একটি এনডেমিক প্রজাতি।. Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। পৃষ্ঠা 164। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) {{{assessors}}} (2008). Macaca silenus. 2008 IUCN Red List of Threatened Species. IUCN 2008. Retrieved on 4 January 2009. Linne', Carl von (১৭৫৮)। Systema naturæ. Regnum animale. (10th সংস্করণ)। পৃষ্ঠা 26। সংগ্রহের তারিখ ১৯ নভেম্বর ২০১২।
আল-কাজিমিয়া মসজিদ

আল-কাজিমিয়া মসজিদ (আরবি: مَسْجِد ٱلْكَاظِمِيَّة, প্রতিবর্ণীকৃত: Masjid al-Kāẓimiyyah) বা আল-কাজিমাইন মাজার (আরবি: حَرَم ٱلْكَاظِمَيْن, প্রতিবর্ণীকৃত: Ḥaram al-Kāẓimayn) হল ইরাকের বাগদাদের কাজিমিয়া শহরতলিতে অবস্থিত একটি মসজিদ ও মাজার। এখানে শিয়া মুসলমানদের সপ্তম ইমাম মুসা আল-কাজিম এবং নবম ইমাম মুহম্মদ আল-জওয়াদের সমাধি অবস্থিত। এছাড়া এর প্রাঙ্গণের মধ্যে প্রখ্যাত শিয়া পণ্ডিত শেখ মুফীদ ও নাসিরুদ্দীন তুসীর কবর রয়েছে। মসজিদটির সাথে সরাসরি সংলগ্ন রয়েছে আরও দুটি ছোট মাজার যেখানে সমাহিত রয়েছেন নাহজুল বালাগার সংকলনকারী শরীফ রাজী এবং তাঁর ভাই শরীফ মুর্তজা। "تاریخچه حرم کاظمین" (ফার্সি ভাষায়)। kazem.ommolketab.ir। ২০১৮-০৩-১০ তারিখে মূল থেকে আর্কাইভ করা। সংগ্রহের তারিখ ২০১৭-০৬-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) افتتاحية قبة الامام الجواد عليه السلام। www.aljawadain.org (আরবি ভাষায়)। ১৩ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) البدء بإعمار وتذهيب قبة الإمام الكاظم عليه السلام। www.aljawadain.org (আরবি ভাষায়)। ১৩ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাটোয়ার যুদ্ধ (১৭৪২)

কাটোয়ার প্রথম যুদ্ধ ১৭৪২ সালের ২৭ সেপ্টেম্বর বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব এবং মারাঠাদের মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়। ১৭৪২ সালে মারাঠা নেতা প্রথম রঘুজী ভোঁসলের প্রধানমন্ত্রী ভাস্কর পণ্ডিতের নেতৃত্বে একটি বিরাট সৈন্যবাহিনী বাংলা আক্রমণ করে এবং সমগ্র বাংলা জুড়ে লুটপাট চালায়। তারা বাংলার কাটোয়ায় তাদের প্রধান ঘাঁটি স্থাপন করেছিল। এখান থেকেই তারা বাংলার বিভিন্ন স্থানে আক্রমণ চালাচ্ছিল ও লুটতরাজ করছিল। বাংলার নবাব আলীবর্দী খাঁ মারাঠাদের বিতাড়িত করার সংকল্প গ্রহণ করেন। এ উদ্দেশ্যে তিনি রাজধানী মুর্শিদাবাদ থেকে অগ্রসর হয়ে কাটোয়ায় মারাঠাদের প্রধান ঘাঁটির বিরুদ্ধে অগ্রসর হন। মারাঠা নেতা ভাস্কর পণ্ডিত এসময় কাটোয়ায় মহা ধুমধামের সঙ্গে দুর্গাপূজা উদ্‌যাপন করছিলেন। ফলে আলীবর্দী মারাঠাদেরকে অপ্রস্তুত অবস্থায় পেয়ে যান। ১৭৪২ সালের ২৭ সেপ্টেম্বর তিনি কাটোয়ার এক মাইল উত্তরে উদ্ধারনপুরের কাছে গঙ্গা পার হয়ে অকস্মাৎ ঘুমন্ত মারাঠা বাহিনীর ওপর আক্রমণ পরিচালনা করেন। আকস্মিক এ আক্রমণে মারাঠারা দিশেহারা হয়ে পড়ে এবং বাংলা থেকে লুণ্ঠিত সমস্ত দ্রব্যসামগ্রী পিছনে ফেলে পলায়ন করে। মারাঠারা এরপর উড়িষ্যার কেন্দ্রস্থলের দিকে পশ্চাৎপসরণ করে। কাটোয়ার যুদ্ধে পরাজয়ের পর ভাস্কর পণ্ডিত বাংলার মূল ভূখণ্ডের সমস্ত ঘাঁটি থেকে সকল মারাঠা সৈন্যদের পশ্চাৎপসরণ করার নির্দেশ দেন। এর ফলে বাংলার মূল ভূখণ্ডে মারাঠা আক্রমণের অবসান ঘটে। কাটোয়ার যুদ্ধ (১৭৪৫) কাটোয়ার যুদ্ধ (১৭৬৩) ড. মুহম্মদ আব্দুর রহিম, (বাংলাদেশের ইতিহাস), আলীবর্দী ও মারাঠা আক্রমণ, পৃ. ২৯৩–২৯৪ মোহাম্মদ শাহ (২০১২)। "মারাঠা হামলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Jacques, Tony. Dictionary of Battles and Sieges. Greenwood Press. p. 516. আইএসবিএন ৯৭৮-০-৩১৩-৩৩৫৩৬-৫. "Relation of Alivardi with the Marathas"।  সৌমেন দত্ত (১ অক্টোবর ২০১৪)। "ভাস্কর পন্ডিতের পূজোর সাক্ষ্য"। আনন্দবাজার পত্রিকা। সংগ্রহের তারিখ ২৪.০১.২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) মারাঠা আক্রমণ। "ঐতিহাসিক পটভূমিকা"। ন্যাশনাল ইনফরমেশন সেন্টার। ২৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৪.০১.১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
আব্দুল মান্নান (শিক্ষক)

আব্দুল মান্নান (১ জানুয়ারি ১৯৩২ – ৩০ এপ্রিল ২০০৭) একজন বাংলাদেশী একাডেমিক। তিনি ঢাকা বিশ্ববিদ্যালয়ের ১৯তম উপাচার্য হিসেবে দায়িত্ব পালন করেছেন। আব্দুল মান্নান ১ জানুয়ারি, ১৯৩২ সালে তৎকালীন বেঙ্গল প্রেসিডেন্সি, ব্রিটিশ ইন্ডিয়ার নরসিংদীর একটি গ্রামে জন্মগ্রহণ করেন। গ্রমের নাম সৈয়দপুর, যা মনোহারদি উপজেলার অধীনে অবস্থিত। আব্দুল মান্নান ১৯৫৫ সালে ঢাকা বিশ্ববিদ্যালয়ে ভর্তি হন। তিনি বায়োকেমিস্ট্রি বিভাগ নিয়ে মাস্টার্স ডিগ্রী অর্জন করেন। ১৯৬১ সালে আব্দুল মান্নান বায়োকেমিস্ট্রি বিভাগে প্রভাষক পদে যোগদান করেন। এরপর ১৯৮৩ সালে ফার্মেসী বিভাগে বদলি হন। অধ্যাপক এম. শামসুল হকের পরে আব্দুল মান্নান ঢাকা বিশ্ববিদ্যালয়ের উপাচার্য হিসেবে নিয়োগ লাভ করেন। তিনি ১৯৮৬ সালের ১২ জানুয়ারি থেকে ১৯৯০ সালের ২২ মার্চ মাস পর্যন্ত ঢাকা বিশ্ববিদ্যালয়ের ভাইস-চ্যান্সেলর হিসেবে দায়িত্ব পালন করেছেন। তার উত্তরসূরী হলেন অধ্যাপক মোহাম্মদ মনিরুজ্জামান মিঞা। আব্দুল মান্নান ৪ পুত্র ও ২ কন্যা সন্তানের জনক। আব্দুল মান্নান ২০০৭ সালের ৩০শে এপ্রিল ঢাকায় মৃত্যুবরণ করেন। তার জানাযার নামায পরদিন ঢাকা বিশ্ববিদ্যালয় জামে মসজিদে আসরের নামাযের পর অনুষ্ঠিত হয়। এরপর তাকে নরসিংদীর পারিবারিক গোরস্থানে দাফন করা হয়। ঢাকা বিশ্ববিদ্যালয়ের প্রাক্তন শিক্ষার্থী ও শিক্ষকদের তালিকা ঢাকা বিশ্ববিদ্যালয়ের উপাচার্যের তালিকা "Prof Mannan passes away"। The Daily Star। ১ মে ২০০৭। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৬।  "OFFICE & ADMINISTRATION"। University of Dhaka। সংগ্রহের তারিখ ২৮ জুলাই ২০১৬।
ভাস্কর পণ্ডিত

ভাস্কর রাম কোলহাটকর পণ্ডিত (?–৩১ মার্চ ১৭৪৪), সংক্ষেপে ভাস্কর পণ্ডিত, মারাঠা সাম্রাজ্যের অন্তর্গত নাগপুর রাজ্যের মহারাজা রঘুজী ভোঁসলের প্রধানমন্ত্রী ছিলেন। তিনি মারাঠাদের বাংলা অভিযানে সক্রিয়ভাবে অংশ নেন। ভাস্কর ছিলেন রনকুশলী বর্গী নেতা। বর্গীরা বাংলায় লুঠতরাজের জন্যে এসেছিল। ১৭৪২ সালের এপ্রিল মাসে তার পরিচালনায় একটি মারাঠা বাহিনী নাগপুর থেকে অগ্রসর হয়ে বর্ধমান আক্রমণ করে। এই আক্রমণের খবর পেয়ে ১৫ এপ্রিল নবাব আলীবর্দী খান কটক থেকে বর্ধমান উপস্থিত আসেন। ভাস্কর পণ্ডিতের নেতৃত্বে মারাঠা বাহিনী তার রসদ সরবরাহ ব্যবস্থা বিচ্ছিন্ন করে দেয় ও বর্ধমানের আশে পাশে ব্যপক লুণ্ঠন চালায়। এর কয়েকদিন পর গোলন্দাজ বাহিনীর সাহায্যর আলীবর্দী বাহিনী মারাঠা সৈন্যদের বেষ্টনী ভেদ করেন এবং কাটোয়া চলে যান। কাটোয়া অবস্থানকালে ভাস্কর পণ্ডিতের বাহিনী মুর্শিদাবাদ আক্রমণ করে ও অঢেল সম্পদ লুঠ করে। ভাস্করের বাহিনী নির্মমভাবে গ্রামগুলিতে হত্যালীলা চালায়। রাজধানী রক্ষার জন্য আলীবর্দী ৭ মে মুর্শিদাবাদে উপস্থিত হলে চতুর ভাস্কর তার বাহিনী নিয়ে কাটোয়া পালিয়ে যান। ১৭৪২ সালের ২৭ সেপ্টেম্বর আলিবর্দী আচমকা রাত্রে ভাস্কর পণ্ডিতের শিবির আক্রমণ করে ছত্রভঙ্গ করে দেন। তারা পালিয়ে যেতে বাধ্য হলেও মেদিনীপুরের দিকে অগ্রসর হয়ার সময় আবার লুঠপাঠ চালায়। নবাববাহিনী তাদের পিছু ধাওয়া করে চিল্কা হ্রদের ওপারে বিতাড়িত করে। কিন্তু ১৭৪৪ সালের মার্চের আবার ভাস্কর পণ্ডিত কর্তৃক উড়িষ্যা ও মেদিনীপুরের দিক হতে বাংলা আক্রান্ত হয়। ক্রমাগত আক্রমণ ও লুঠতরাজের ফলে বাংলা শ্মশানে পরিনত হচ্ছিল। মারাঠা সেনাপতিদের ভর্তুকি প্রদান করতে গিয়ে মুর্শিদাবাদ রাজকোষে টান পড়ে। শেষে নবাব গুপ্তহত্যার মাধ্যমে ভাস্কর পণ্ডিতকে সরিয়ে দেওয়ার সিদ্ধান্ত নেন। ১৭৪৪ সালের ৩১ মার্চ বাংলার নবাব আলীবর্দী খানের সঙ্গে সন্ধি স্বাক্ষরের আলোচনাকালে তিনি এবং তার সৈন্যবাহিনীর ২১ জন সৈন্যাধ্যক্ষ আলীবর্দীর ষড়যন্ত্রে নিহত হন। বহরমপুরের মনকরার পাশে ভাগীরথী নদীর পরিত্যক্ত জলাশয়ে তাদের মৃতদেহ ফেলে দেওয়া হয়। বর্তমান সেটি একটা বিলে পরিনত হয়েছে। ভাস্করদহ বিল নামে পরিচিত। বর্গির হাঙ্গামা বাংলায় মারাঠা আক্রমণ (১৭৪২–১৭৪৩) কাটোয়ার যুদ্ধ (১৭৪২) ড. মুহম্মদ আব্দুর রহিম. "মারাঠা আক্রমণ". বাংলাদেশের ইতিহাস. পৃ. ২৯৩–২৯৯. http://scroll.in/article/776978/forgotten-indian-history-the-brutal-maratha-invasions-of-bengal
টিম মে

টিমোথি ব্রায়ান আলেকজান্ডার টিম মে (ইংরেজি: Tim May; জন্ম: ২৬ জানুয়ারি, ১৯৬২) দক্ষিণ অস্ট্রেলিয়ার উত্তর অ্যাডিলেডে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৭ থেকে ১৯৯৫ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার প্রতিনিধিত্ব করেছেন টিম মে। দলে তিনি মূলতঃ অফ স্পিন বোলার ছিলেন। ডানহাতে অফ ব্রেক বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন। ১৯৮৮ সালে অস্ট্রেলীয় দলের সদস্যরূপে পাকিস্তান গমন করেন। ঐ সফরের প্রস্তুতিমূলক খেলায় বিসিসিপি একাদশের বিপক্ষে পিটার স্লিপ পাঁচ উইকেট পান। তবে, দল নির্বাচকমণ্ডলী প্রথম টেস্ট খেলার জন্য টিম মেকে প্রাধান্য দেয়। ইংল্যান্ডে অনুষ্ঠিত ১৯৯৩ সালের অ্যাশেজ সিরিজে ওয়ার্নের সাথে বোলিং জুটি গড়েন। এরপর থেকে তারা নিজেদের মধ্যে ৫৫ উইকেট ভাগাভাগি করে নেন। ১৯৯২-৯৩ মৌসুমে অ্যাডিলেড ওভালে সফরকারী ওয়েস্ট ইন্ডিজের বিপক্ষে অনুষ্ঠিত সিরিজের চতুর্থ টেস্টে নিজস্ব সেরা ৫/৯ পান। ঐ টেস্টে নিজস্ব সেরা অপরাজিত ৪২ রান তুলেন তিনি। এরফলে ওয়েস্ট ইন্ডিজের দূর্দান্ত পেস আক্রমণ মোকাবেলা করে অস্ট্রেলিয়া অপ্রত্যাশিতভাবে জয় পায়। অফস্পিন বোলার হিসেবে মে বলকে বেশ উঁচুতে নিয়ে যথেষ্ট নিপুণতার সাথে ঘোরাতে সক্ষমতা দেখিয়েছেন। এরফলে শেন ওয়ার্নের উত্থানের পূর্ব-পর্যন্ত তাকে অস্ট্রেলিয়ার প্রথম-পছন্দের বোলারে পরিণত করেছিল। ১৯৮৮-৮৯ মৌসুমের শেফিল্ড শিল্ডে বর্ষসেরা খেলোয়াড়ের পুরস্কার লাভ করেন তিনি। প্রথম-শ্রেণীর ক্রিকেটে একটি সেঞ্চুরিও করেছেন। ফিল্ডিংয়ে তেমন সফলতা পাননি। ফলশ্রুতিতে তাকে প্রায়শঃই দ্বাদশ ব্যক্তির ভূমিকায় অবতীর্ণ হতে হয়েছে। ১৯৯২-৯৩ মৌসুমের বিশ্ব সিরিজ কাপে আঘাতপ্রাপ্ত ডিন জোন্সের বিপরীতে মাঠে নামেন। কিন্তু এক্সট্রা কভার অঞ্চলে রমিজ রাজা’র সহজ ক্যাচ ছেড়ে দেন। মে ২৪ টেস্ট ও ৪৭টি একদিনের আন্তর্জাতিকে অংশ নিয়েছেন। কিন্তু আঘাতের কারণে তাকে খেলোয়াড়ী জীবন থেকে অবসর নিতে হয়েছে। ১৯৯৭ সালে নবগঠিত অস্ট্রেলিয়ান ক্রিকেটার্স অ্যাসোসিয়েশনের সিইও মনোনীত হন। এরপর থেকে অস্ট্রেলীয় ক্রিকেটে গুরুত্বপূর্ণ সংগঠন হিসেবে তুলে ধরতে সচেষ্ট হন। ১৯৯৮ সালে মেহেম শিরোনামে আত্মজীবনীমূলক গ্রন্থ প্রকাশ করেন। জুন, ২০০৫ সালে টেক্সাসের অস্টিনে অবস্থিত ফিকা’র সিইও হন। ২০০৪ সালে বিশ্ব ক্রিকেট সুনামি আক্রান্তদের সহায়তায় খেলা আয়োজনে গুরুত্বপূর্ণ অবদান রাখেন। জুন, ২০১৩ সাল পর্যন্ত শীর্ষস্থানীয় খেলোয়াড়দের সংগঠন ফেডারেশন অব ইন্টারন্যাশনাল ক্রিকেটার্স অ্যাসোসিয়েশনসে (ফিকা) প্রধান নির্বাহীর দায়িত্বে ছিলেন তিনি। জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকালে তাকে অব্যহতি দেয়া হয়। তার বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়। [১] "Pakistan fights back in 1st Test."। The Canberra Times। ১৬ সেপ্টেম্বর ১৯৮৮। পৃষ্ঠা 24। সংগ্রহের তারিখ ১১ ডিসেম্বর ২০১৪ – National Library of Australia-এর মাধ্যমে।  "Pura Cup Player of the Year"। Cricinfo.com। ২৭ এপ্রিল ২০০৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  Frustrated Tim May quits FICA from ESPNcricinfo retrieved 5 June 2013 Benaud, Richie (১৯৯১)। Border & Co: A Tribute To Cricket's World Champions। Hamlyn Australia। আইএসবিএন 0-947334-31-9।  শেফিল্ড শিল্ড অ্যান্ড্রু জেসার্স অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে টিম মে (ইংরেজি) ক্রিকেটআর্কাইভে টিম মে (সদস্যতা প্রয়োজনীয়) (ইংরেজি)
হরেন দাস

হরেন্দ্র নারায়ণ দাস (১ ফেব্রুয়ারি ১৯২১ - ৩১ জানুয়ারী ১৯৯৩) বা হরেন দাস একজন স্বনামধন্য বাঙালি শিল্পী ছিলেন যিনি প্রধানত ছাপাইছবি মাধ্যমে কাজ করতেন। উনি মূলত খোদাই, লিনোকাট, এচিং এবং লিথোগ্রাফ করতেন, যদিও উডকাট ও কাঠ খোদাইয়ের কারিগরী দক্ষতার জন্য উনি অধিক বিখ্যাত ছিলেন। Adip Dutta, Manifestations II : Indian Art in the 20th Century, Delhi Art Gallery, 2004 আইএসবিএন ৮১-৯০২১০৪-০-৮
কুশোক বকুল কম্পোচি বিমানবন্দর

কুশোক বকুল কম্পোচি বিমানবন্দর হল লে-এর একটি বিমানবন্দর। বিমানবন্দরটি জম্মু ও কাশ্মীর রাজ্যের অন্যতম প্রধান বিমানবন্দর। এটি পৃথিবীর ২২ তম সর্বোচ্চ বাণিজ্যিক বিমানবন্দর, যা সমুদ্র সমতল থেকে ৩,২৫৬ মিটার (১০,৬৮২ ফুট) উপরে অবস্থিত। বিমানবন্দরটি ১৯ তম কুশোক বকুল কম্পোচি নামে এক একজন ভারতীয় রাষ্ট্রনায়ক এবং সন্ন্যাসীর নামে নামকরণ করা হয়েছে, যার স্পিতুক বৌদ্ধবিহার বিমানবন্দরের খুব কাছে অবস্থিত। ২০১৮-২০১৯ সালে কুশোক বকুল কম্পোচি বিমানবন্দর বা লে বিমানবন্দর বিমানবন্দর ৮ লক্ষ ২১ হাজার ৬৮৯ জন যাত্রী পরিবহন করেছে। বিমানবন্দর লে ও তার পার্শবর্তী এলাকার বিমান পরিসেবা প্রদানের করে। বিকালে পাহাড়ের বাতাসের উপস্থিতির কারণে, সমস্ত উড়ান সকালে অবতরণ ও উড্ডয়ন করে। বিমানবন্দরের পূর্ব দিকে উচ্চ ভূখণ্ড আছে। বিমানবন্দর নিরাপত্তা ভারতীয় সেনাবাহিনীর হাতে রয়েছে। হিমালয় পর্বতের মধ্যে অবস্থানের কারণে, লেহ বিমানবন্দরটির দৃষ্টিভঙ্গিকে বিশ্বের সবচেয়ে সুন্দর দৃষ্টিভঙ্গি হিসাবে চিহ্নিত করা হয়েছে। ফেব্রুয়ারি ২০১৬ সালে, জানানো হয়েছিল যে ভারতীয় বিমানবাহিনী বিমানবন্দরটি ভারতীয় বিমানবন্দর কর্তৃপক্ষকে হস্তান্তর করেছে এবং এটিআই বেসামরিক উদ্দেশ্যে এটি সম্প্রসারিত করবে। কিন্তু আইএএফ সেই বিজ্ঞপ্তি প্রতিরক্ষা মন্ত্রণালয় ও লেহ জেলা প্রশাসক থেকে বরখাস্ত করা হয়েছে। তারা ব্যাখ্যা করে যে আইএএফ একটি নতুন টার্মিনালের নির্মাণের জন্য শুধুমাত্র বিমানবন্দরের একটি ক্ষুদ্র অংশ খালি করবে। http://knowindia.net/aviation3.html "Traffic News for the month of Feb 2019: Annexure-III" (পিডিএফ)। Airports Authority of India। ১ ফেব্রুয়ারি ২০১৯। পৃষ্ঠা 3। ২৬ এপ্রিল ২০১৯ তারিখে মূল (PDF) থেকে আর্কাইভ করা। সংগ্রহের তারিখ ১১ এপ্রিল ২০১৯।  "Traffic News for the month of Feb 2019: Annexure-II" (পিডিএফ)। Airports Authority of India। ১ ফেব্রুয়ারি ২০১৯। পৃষ্ঠা 3। ২৬ এপ্রিল ২০১৯ তারিখে মূল (PDF) থেকে আর্কাইভ করা। সংগ্রহের তারিখ ১১ এপ্রিল ২০১৯।  "Traffic News for the month of March 2019: Annexure-IV" (পিডিএফ)। Airports Authority of Indiaসংগ্রহের-তারিখ=29 April 2018। পৃষ্ঠা 3। ২৬ এপ্রিল ২০১৯ তারিখে মূল (PDF) থেকে আর্কাইভ করা। সংগ্রহের তারিখ ২৯ এপ্রিল ২০১৯।  Oscar Boyd (২০১৭-১০-২১), Highest Airports in the World: Landing in Leh (Air India) | 4K, সংগ্রহের তারিখ ২০১৭-১০-২১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "IAF to vacate Leh airport, to develop base at alternate site"। ৬ ফেব্রুয়ারি ২০১৬।  "No plans to vacate Leh air base: IAF"। ৯ ফেব্রুয়ারি ২০১৬। ১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "New terminal to be built at Leh airport for Rs 200 crore"। ২১ জুলাই ২০১৬।  "Leh airport on expansion mode as Air Force gives 11 acres to AAI"। ১ আগস্ট ২০১৭। ১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।
সোনারী বিমানবন্দর

সোনারী বিমানবন্দর হল ঝাড়খণ্ডের জামশেদপুর মহানগরীর উপকন্ঠে সোনারী শহরে অবস্থিত একটি বেসরকারি বিমানবন্দর। এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ। এই বিমানবন্দরের মালিকানা রয়েছে টাটার জামশেদপুর ইস্পাত কারখানার কাছে। এই বিমানবন্দর প্রধানত চার্টার বিমান জন্যই ব্যবহৃত হয়। তবে বর্তমান কেন্দ্র সরকারের আঞ্চলিক বিমান পরিবহনের ঘোষণায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত বিমান পথে। এই বিমানবন্দর থেকে কলকাতার নেতাজি সুভাষচন্দ্র বসু আন্তর্জাতিক বিমানবন্দর-এ বিমান পরিচালনার কথা বলা হয়েছে। রৌরকেলা বিমানবন্দর "5 Airlines Link 70 Airports Via 128 Routes; Fares Under Rs 2.5K"। [স্থায়ীভাবে অকার্যকর সংযোগ] "Regional connectivity gets wings; five airlines get to fly 128 routes"।  "Jamshedpur: Flights for Kolkata and Bhubneshwar from Jan 31"। The Avenue Mail। ১৩ জানুয়ারি ২০২৩। সংগ্রহের তারিখ ১৪ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এনিড ব্লাইটন

এনিড ম্যারি ব্লাইটন (ইংরেজি: Enid Mary Blyton) (১১ আগস্ট ১৮৯৭ - ২৮ নভেম্বর ১৯৬৮) একজন ইংরেজ শিশুসাহিত্যিক ছিলেন যার বইগুলি ১৯৩০-এর দশক থেকে সারা বিশ্বে সর্বাধিক বিক্রীত বইগুলির মধ্যে পড়ে ও ৬০ কোটিরও বেশি বিক্রী হয়েছে। তাঁর বইগুলি আজও বেশ জনপ্রিয় ও প্রায় ৯০টি ভাষায় অনূদিত হয়েছে। ১৯২২ সালে প্রকাশিত হয় ওনার প্রথম বই, ২৪ পাতার কবিতা সংকলন চাইল্ড হুইস্পার। উনি অনেক বিষয় নিয়ে রচনা করেছেন, যেমন শিক্ষা, প্রাকৃতিক ইতিহাস, কল্পনা সাহিত্য, রহস্য বা বাইবেলের বর্ণনা। নডি, ফেমাস ফাইভ, সিক্রেট সেভেন এবং অ্যাডভেঞ্চার সিরিজএর জন্য সবথেকে বেশি জনপ্রিয়তা পান। উইকিমিডিয়া কমন্সে এনিড ব্লাইটন সংক্রান্ত মিডিয়া রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Enid Blyton Watch and listen to BBC archive programmes about Enid Blyton Enid Blyton letters from the BBC archive Enid Blyton Collection গুটেনবের্গ প্রকল্পে এনিড ব্লাইটন-এর সাহিত্যকর্ম ও রচনাবলী (ইংরেজি) ফেডেড পেজে (কানাডা) Enid Blyton-এর সাহিত্যকর্ম ও রচনাবলী (ইংরেজি) লিব্রিভক্সের পাবলিক ডোমেইন অডিওবুকসে এনিড ব্লাইটন Newsreel footage of Enid Blyton at home with her family, 1946 The Enid Blyton Collection at Seven Stories ওয়েব্যাক মেশিনে আর্কাইভকৃত ২০ অক্টোবর ২০১৮ তারিখে ইন্টারনেট স্পেকুলেটিভ ফিকশন ডাটাবেজে Enid Blyton(ইংরেজি) Great Lives – Novelist Enid Blyton
বারোক

বারোক (Baroque) দৃশ্যমান শৈলীর ইতিহাসের একটি পর্বকে নির্দেশ করে। এই পর্বে গতিময়তার অতিরঞ্জন এবং পরিষ্কার, সহজে বোধগম্য খুঁটিনাটির মাধ্যমে ভাস্কর্য, চিত্রাংকন, স্থাপত্য, সাহিত্য, নৃত্য, মঞ্চনাটক এবং সঙ্গীতে নাটকীয়তা, উত্তেজনা, উদ্দীপনা ও জাঁকজমক ভাব ফুটিয়ে তোলা হয়। ১৬০০ খিস্টাব্দের দিকে রোমে ও ইতালিতে শৈলীর এই ধারাটির আবির্ভাব ঘটে এবং পরে সমস্ত ইউরোপে ছড়িয়ে পড়ে। ক্যাথলিক গির্জা বারোক শৈলীর জনপ্রিয়তা ও সাফল্যের পেছনে উৎসাহ জুগিয়েছিল। প্রোটেস্ট্যান্ট সংস্কারের প্রত্যুত্তর হিসেবে ক্যাথলিক গির্জা সিদ্ধান্ত নিয়েছিল যে ধর্মীয় বিষয়বস্তুগুলি শিল্পের মাধ্যমে সরাসরি ও আবেগপূর্ণভাবে জনগণের কাছে নিয়ে যেতে হবে। অন্যদিকে অভিজাত শ্রেণীর লোকেরা তাদের ক্ষমতা, বিজয় ও নিয়ন্ত্রণ সমাজচিত্তে আরোপ করার জন্য বারোক শিল্প ও স্থাপত্যের নাটকীয়তাকে ব্যবহার করত। "বারোক" (Baroque) শব্দটি ফরাসি ভাষা থেকে এসেছে। ফরাসি শব্দটি আবার পর্তুগিজ "barroco" বা স্পেনীয় "barrueco" থেকে এসেছে বলে ধারণা করা হয়। শব্দটি মূল পর্বের অনেক পরে ১৯শ ও ২০শ শতকের শিল্প সমালোচকদের লেখায় প্রথম ব্যবহৃত হয়। বর্তমানে "বারোক" পরিভাষাটি দিয়ে যেকোন শিল্পে খুঁটিনাটির অতিবাহুল্যকে নির্দেশ করতে নেতিবাচকভাবে ব্যবহার করা হয়। Fargis, Paul (১৯৯৮)। The New York Public Library Desk Reference (third সংস্করণ)। New York: Macmillan General Reference। পৃষ্ঠা 262। আইএসবিএন 0-02-862169-7।  Hughes, J. Quentin (1953). The Influence of Italian Mannerism Upon Maltese Architecture ওয়েব্যাক মেশিনে আর্কাইভকৃত ১৪ মার্চ ২০১৭ তারিখে. Melitensiawath. Retrieved 8 July 2016. p. 104-110. Helen Gardner, Fred S. Kleiner, and Christin J. Mamiya, Gardner's Art Through the Ages (Belmont, CA: Thomson/Wadsworth, 2005), p. 516.
মন্দিরা

মন্দিরা এক ধরনের বাদ্যযন্ত্র। এটির অপর নাম জুড়ি। এটি কাঁসার তৈরি দুটি বাটি। মন্দিরার মধ্যখানে ছিদ্র করে মোটা সুতায় বেঁধে দুই হাতে ধরে পরস্পরের মুখে টোকা দিয়ে বাজানো হয়। মন্দিরা বাজানোর কিছু নিয়ম রয়েছে। মন্দিরা বাজানার সময় এর বাটি দুটির গায়ে হাত দেয়া যায় না, কারণ এতে আওয়াজ বিকৃত এবং তীব্রতা কমে যায়। তাল, লয় ও ছন্দ নিরূপণে মন্দিরা সাহায্য করে থাকে। লোকসঙ্গীত ও উচ্চাঙ্গসঙ্গীতে মন্দিরা ব্যাপকভাবে ব্যবহার হয়ে থাকে। প্রাচীনকালে বৈষ্ণব বৈরাগীরা মন্দিরা বাজিয়ে গান গেয়ে ভিক্ষা করতেন। "বাদ্যযন্ত্র"। bn.banglapedia.org।